Jacques Anquetil

| Jacques Anquetil |
| --- | --- |
 Jacques Anquetil vuoden 1966 Italian ympäriajossa.
Henkilötiedot
Koko nimi:  Jacques Anquetil
Syntynyt: 8. tammikuuta 1934
Kuollut: 18. marraskuuta 1987 (53 vuotta)
Kansalaisuus:   Ranska
Pyöräilijä
Lempinimi:  Maître Jacques Monsieur Chrono
Pituus:  176 cm
Paino:  70 kg
Laji:  maantiepyöräily
Rooli:  ajaja
Ajajatyyppi:  yleisajaja
Ura
Amatöörijoukkue(et)
1950–1952:  AC Sottevillais
Ammattilaisjoukkue(et)
1953–1955 1956–1958 1959–1960 1961–1964  1965–1966 1967–1969:  La Perle Helyett–Potin–Hutchinson Alcyon–Dunlop Saint-Raphaël–R. Geminiani–Dunlop Ford France–Gitane Bic–Hutchinson
Suurimmat voitot
 Ranskan ympäriajo kokonaiskilpailu vuosina 1957, 1961, 1962, 1963 ja 1964  17 etappivoittoa Italian ympäriajo kokonaiskilpailu vuosina 1960 ja 1964  5 etappivoittoa Espanjan ympäriajo kokonaiskilpailu vuonna 1963  1 etappivoitto Muut etappikilpailut Pariisi-Nizza-ajo (1957, 1961, 1963, 1965, 1966)  Critérium du Dauphiné Libéré (1963, 1965)  Critérium National de la Route (1961, 1963, 1965, 1967)  Katalonian ympäriajo (1967)  Baskimaan ympäriajo (1969)  Dunkerquen neljän päivän ajo (1958, 1959) Yhden päivän kilpailut Gent–Wevelgem (1964)  Bordeaux–Pariisi (1965)  Liège–Bastogne–Liège (1966) Muuta Pyöräilyn tunnin ennätys (1956)  Super Prestige Pernod International (1961, 1963, 1965, 1966)  Grand Prix des Nations (1953, 1954, 1955, 1956, 1957, 1958, 1961, 1965, 1966) 
  [ Muokkaa Wikidatassa ]   
| Mitalit> Maa:   Ranska.Miesten maantiepyöräily. Olympialaiset  | Mitalit> Maa:   Ranska.Miesten maantiepyöräily. Olympialaiset  | Mitalit> Maa:   Ranska.Miesten maantiepyöräily. Olympialaiset  | Maa:   Ranska> Miesten maantiepyöräily. |
| --- | --- | --- | --- |
|  Pronssia | Helsinki 1952 | miesten joukkuemaantieajo |  |
| MM-kilpailut  | MM-kilpailut  | MM-kilpailut  |  |
|  Hopeaa | Nürburgring 1966 | miesten maantieajo |  |
Jacques Anquetil vuoden 1963 Ranskan ympäriajossa.
Jacques Anquetilin muistomerkki Châteaufortissa, Ranskassa.
Jacques Anquetil (8. tammikuuta 1934 Mont St Aignan, Normandia, Ranska – 18. marraskuuta 1987) oli ranskalainen maantiekilpapyöräilijä, joka voitti ensimmäisenä Ranskan ympäriajon viisi kertaa (vuosina 1957, 1961, 1962, 1963 ja 1964). Hän oli ensimmäinen kaikki suuret ympäriajot (Ranska, Italia ja Espanja) voittanut pyöräilijä. Anquetil saavutti uransa aikana 200 voittoa, joukossa 2 Italian ympäriajon (1960 ja 1964) ja yksi Espanjan ympäriajon (1963) voitto. Anquetil paransi pyöräilyn yhden tunnin ennätystä kahdesti, vuosina 1956 (46,159 km) ja 1967 (47,493). Näistä jälkimmäinen ennätys hylättiin, sillä Anquetil kieltäytyi osallistumasta suorituksen jälkeiseen dopingtestiin. Anquetilin menestys kilpailuissa perustui erityisesti hänen hyviin aika-ajosuorituksiinsa ja hänestä käytettiinkin lempinimeä Monsieur Chrono. Toinen Anquetilin lempinimi oli Maître Jacques eli Mestari Jacques.
Vuoden 1961 Ranskan ympäriajossa Anquetil onnistui pitämään johtajan keltaisen paidan hallusaan ensimmäisestä päivästä lähtien koko kilpailun loppuun saakka. Anquetil muistetaan myös kaksinkamppailustaan Raymond Poulidoria vastaan etenkin vuoden 1964 Ranskan ympäriajossa.
Jacques Anquetil ei loistavasta kilpailumenestyksestään huolimatta ollut koskaan erityisen suosittu urheilija kotimaassaan Ranskassa. Pyöräilyn ystävät pitivät häntä etäisenä ja kylmänä hahmona. Anquetil itse edisti tällaisen kuvan syntymistä muun muassa kertomalla haastattelussa ainoaksi tavoitteeksensa pyöräilyssä rahan ansaitsemisen. Anquetilia pidettiin erittäin laskelmoivana kilpailijana, joka teki ainoastaan tarvittavan voittaakseen. Hän suhtautui myös myönteisesti suoritusta parantavien lääkkeiden käyttöön.
Anquetil lopetti kilpauransa 35-vuotiaana vuonna 1969. Hän kuoli vatsasyöpään vuonna 1987 vain 53-vuotiaana.